b'\n_START_ARTICLE_\nAlan Greenspan\n_START_PARAGRAPH_\nAlan Greenspan (s. 6. maaliskuuta 1926) on yhdysvaltalainen ekonomisti, joka oli Yhdysvaltojen keskuspankin puheenjohtaja 1987\xe2\x80\x932006. Greenspanin kaudelle keskuspankin johdossa ajoittui vuoden 2000 IT-kupla ja kuplan puhkeaminen._NEWLINE_El\xc3\xa4kkeelle j\xc3\xa4\xc3\xa4ty\xc3\xa4\xc3\xa4n Greenspan johtaa omaa konsulttiyhti\xc3\xb6t\xc3\xa4\xc3\xa4n ja on ollut Britannian p\xc3\xa4\xc3\xa4ministeri Gordon Brownin neuvonantaja.\n_START_SECTION_\nN\xc3\xa4kemyksi\xc3\xa4\n_START_PARAGRAPH_\nSyyskuussa 2007 julkaistuissa muistelmissaan Greenspan arvosteli presidentti George W. Bushin hallintoa. "Elinik\xc3\xa4iseksi libertaarirepublikaaniksi" tunnustautuva Greenspan arvosteli republikaanijohtoisen kongressin valtion varojen tuhlausta ja sanoi pyyt\xc3\xa4neens\xc3\xa4 presidentti Bushia est\xc3\xa4m\xc3\xa4\xc3\xa4n veto-oikeudellaan menojen kasvua, mihin t\xc3\xa4m\xc3\xa4 ei suostunut._NEWLINE_Muistelmissaan Greenspan kirjoittaa, ett\xc3\xa4 Irakin sodassa oli suurelta osin kysymys \xc3\xb6ljyst\xc3\xa4, vaikka Yhdysvaltain ja Britannian virallisen kannan mukaan tavoitteena oli riisua Saddam Hussein joukkotuhoaseista ja lopettaa h\xc3\xa4nen "tukensa terrorismille."\n_START_SECTION_\nArvostelua\n_START_PARAGRAPH_\nGreenspania on j\xc3\xa4lkik\xc3\xa4teen syytetty siit\xc3\xa4, ett\xc3\xa4 h\xc3\xa4n j\xc3\xa4tti huomiotta jo vuonna 2000 ilmaissut huolet Yhdysvaltain ns. subprime- tai roskalainoista, jotka johtivat pankkikriisiin vuoden 2007 alkupuolella._NEWLINE_Presidentti George W. Bushin hallinnossa pyrittiin vuoden 2000 IT-kuplan j\xc3\xa4lkeen hakemaan kasvua uusista "finanssikeksinn\xc3\xb6ist\xc3\xa4", kuten asuntokaupasta, joka tuki Bushin "omistajayhteiskunnan" filosofiaa. Greenspanin johtama keskuspankki Fed harjoitti l\xc3\xb6ys\xc3\xa4\xc3\xa4 rahapolitiikka, joka kannusti hakemaan kasvua riskisijoituksista. Edullisten lainaehtojen ansiosta tavalliset amerikkalaiset ottivat runsaasti asuntolainaa ja asuntojen hinnat nousivat keinotekoisen korkeiksi._NEWLINE_Yhdysvaltain kulutusta ja velkaantumista rahoitti l\xc3\xa4hinn\xc3\xa4 Kiinan valtio, joka osti yli puolet Yhdysvaltain valtion joukkolainoista viel\xc3\xa4 vuonna 2006.'